
UZNESENIE VLÁDY SLOVENSKEJ REPUBLIKY

č. 14
z 12. januára 2011
k návrhu na ukončenie platnosti Dohody medzi vládou Československej socialistickej republiky a Rakúskou spolkovou vládou o zrušení vízovej povinnosti z 18. januára 1990 v znení Dohody medzi vládou Slovenskej republiky a Spolkovou vládou Rakúska o zmene Dohody o zrušení vízovej povinnosti uzavretej formou výmeny nót z 22. decembra 1993 a 14. januára 1994 v znení Dohody medzi vládou Slovenskej republiky a Spolkovou vládou Rakúska o zmene Dohody o zrušení vízovej povinnosti z 15. apríla 1998
	Číslo materiálu:
	46956/2010

	Predkladateľ:
	minister vnútra


Vláda
A. súhlasí

A.1. s ukončením platnosti Dohody medzi vládou Československej socialistickej republiky a Rakúskou spolkovou vládu o zrušení vízovej povinnosti z 18. januára 1990 v znení Dohody medzi vládou Slovenskej republiky a Spolkovou vládou Rakúska o zmene Dohody o zrušení vízovej povinnosti uzavretej formou výmeny nót z 22. decembra 1993 a 14. januára 1994 v znení Dohody medzi vládou Slovenskej republiky a Spolkovou vládou Rakúska o zmene Dohody o zrušení vízovej povinnosti z 15. apríla 1998 (ďalej len „dohoda“);
B. schvaľuje

B.1. návrh Dohody medzi vládou Slovenskej republiky a Spolkovou rakúskou vládou o ukončené platnosti dohody vo forme výmeny diplomatických nót;
C. ukladá

ministrovi vnútra

C.1. požiadať ministra zahraničných vecí vykonať príslušné opatrenia spojené s ukončením platnosti dohody,
C.2. požiadať ministra zahraničných vecí zabezpečiť uverejnenie oznámenia o ukončení platnosti dohody v Zbierke zákonov Slovenskej republiky.

Vykonajú:
minister vnútra 

minister zahraničných vecí 

